कप्तान :मिगी तेरे शां ए मेद नईं ही गीता। (पल-भर रुकिये) तूं आत्मा-हत्या ते करी सकनी एं पर मेरी खुशी लेई इस घरा च रौह्ना तुगी मंजूर नईं। ओ गीता...(रून्हाकी वाजा च) जे तूं दुखें शा सतियै जान गै देनी ऐ तां पैह्लें मिगी गोली मार।...मेरी जान लेई लै। तेरे दुख इन्नां गै चिर न, जिन्ना चिर आऊं जीनां !(लम्मा साह भरियै) में नईं रौंह्ग तां तेरे दुखें दा बी अंत होई जाग !---पर जेकर कदें तूं नईं रवें तां...तां तुगी पता ऐ जे मेरा के हाल होग? (लम्मा साह भरियै) तेरे बाजूं आऊं नईं जी सकंग, नां मरी सकंग गीता ! मेरे फेफड़ें च वाह भ्रोग पर में साह नईं लेई सकग। मेरे कुआस हिलगन... पर मिगी लब्बग किश बी नईं।